《送吴德基赴安化令》
明代·刘永之

春江望不极，芳草绿江浔。千里长沙道，孤帆去客心。

县城依水国，吏语带蛮音。到日应无事，华亭自鼓琴。

作者简介：临江清江人，字仲修，号山阴道士。少随父宦游，治《春秋》学，工诗文，善书法。日与杨伯谦、彭声之辈讲论风雅，当世翕然宗之。明洪武初征至金陵，以重听辞归。有《山阴集》。